b'\n_START_ARTICLE_\nKonsta Vuokila\n_START_PARAGRAPH_\nKarl Konstantin (Konsta) Vuokila (15. lokakuuta 1877 Teisko \xe2\x80\x93 16. joulukuuta 1941 Haapaj\xc3\xa4rvi) oli suomalainen pienviljelij\xc3\xa4 ja Ty\xc3\xb6v\xc3\xa4en ja pienviljelij\xc3\xa4in vaaliliiton kansanedustaja._NEWLINE_Vuokilan \xc3\xa4iti oli loisen leski Priita Maria Vuokila (entinen Kulju). Vuokila oli ty\xc3\xb6miehen\xc3\xa4 ja toimi 20 vuoden ajan Pohjolan ammatillisen piirij\xc3\xa4rjest\xc3\xb6n j\xc3\xa4rjest\xc3\xa4j\xc3\xa4n\xc3\xa4. H\xc3\xa4n oli sitten maaty\xc3\xb6miehen\xc3\xa4 ja pienviljelij\xc3\xa4n\xc3\xa4 Nivalassa 1918\xe2\x80\x931927, oli vankilassa poliittisista syist\xc3\xa4 1924\xe2\x80\x931927 ja oli vapauduttuaan maaty\xc3\xb6miehen\xc3\xa4 ja pienviljelij\xc3\xa4n\xc3\xa4 Haapaj\xc3\xa4rvell\xc3\xa4 vuodesta 1927 alkaen._NEWLINE_Vuokila oli Ty\xc3\xb6v\xc3\xa4en ja pienviljelij\xc3\xa4in vaaliliiton kansanedustajana toukokuulta lokakuulle 1924 edustaen Oulun l\xc3\xa4\xc3\xa4nin pohjoista vaalipiiri\xc3\xa4. H\xc3\xa4n meni edustajapaikkansa syksyn 1924 kommunistipid\xc3\xa4tysten yhteydess\xc3\xa4 ja h\xc3\xa4nen tilalleen eduskuntaan tuli Jaakko Liedes.'